stanford-oval/wikipedia huggingface dataset:
ธงทอง จันทรางศุ

| ศาสตราจารย์พิเศษธงทอง จันทรางศุม> ป.ช. ม.ว.ม. จ.ภ. ภ.ป.ร. ๕ |
| --- | --- |


ปลัดสำนักนายกรัฐมนตรี
ดำรงตำแหน่ง 1 ตุลาคม 2554 – 28 พฤษภาคม 2557
นายกรัฐมนตรี: ยิ่งลักษณ์ ชินวัตร
ก่อนหน้า: จตุรงค์ ปัญญาดิลก
ถัดไป: หม่อมหลวงปนัดดา ดิศกุล
 
ข้อมูลส่วนบุคคล
เกิด: 8 มิถุนายน พ.ศ. 2498 (69 ปี)

ศาสตราจารย์พิเศษ ธงทอง จันทรางศุ (เกิด 8 มิถุนายน พ.ศ. 2498) คณะที่ปรึกษานโยบายของนายกรัฐมนตรี แพทองธาร ชินวัตร อดีตที่ปรึกษาของนายกรัฐมนตรี (นายเศรษฐา ทวีสิน), กรรมการในคณะกรรมการวินิจฉัยการเปิดเผยข้อมูลข่าวสารสาขาสังคม การบริหารราชการแผ่นดินและการบังคับใช้กฎหมาย กรรมการผู้ทรงคุณวุฒิของสถาบันพระปกเกล้า, ประธานกรรมการในคณะกรรมการบริหารสำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน), ที่ปรึกษาผู้ทรงคุณวุฒิของคณะกรรมการเตรียมการเพื่อสร้างความสามัคคีปรองดอง ภายใต้คณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติและการสร้างความสามัคคีปรองดอง (ป.ย.ป.), กรรมการกฤษฎีกา คณะที่ 8, กรรมการข้าราชการพลเรือนในสถาบันอุดมศึกษาผู้ทรงคุณวุฒิ, กรรมการผู้ทรงคุณวุฒิด้านนิติศาสตร์ในคณะกรรมการพัฒนาระบบราชการ, ประธานกรรมการ บริษัท ท่าเรือราชาเฟอร์รี่ จำกัด (มหาชน) จังหวัดสุราษฎร์ธานี, อุปนายกสภาจุฬาลงกรณ์มหาวิทยาลัย, กรรมการสภามหาวิทยาลัยผู้ทรงคุณวุฒิ จุฬาลงกรณ์มหาวิทยาลัย, ประธานอนุกรรมการเครือข่ายสถาบันการศึกษาในรัชกาลที่ 6, ประธานกรรมการพิพิธภัณฑ์พระบาทสมเด็จพระปกเกล้าเจ้าอยู่หัว สถาบันพระปกเกล้า, กรรมการและเลขาธิการมูลนิธิโครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร, นายกสมาคมศิษย์เก่าสาธิตปทุมวัน
อดีตสมาชิกสภาร่างรัฐธรรมนูญ พ.ศ. 2539 (ส.ส.ร.) ประเภทผู้เชี่ยวชาญด้านกฎหมายมหาชน, อดีตที่ปรึกษาประจำสำนักนายกรัฐมนตรี, อดีตสำนักนายกรัฐมนตรี, อดีตเลขาธิการสภาการศึกษา, อดีตรองปลัดกระทรวงยุติธรรม, อดีตรองโฆษกกระทรวงยุติธรรม, อดีตรองอธิบดีกรมคุมประพฤติ, อดีตคณบดีคณะนิติศาสตร์ จุฬาลงกรณ์มหาวิทยาลัย ประธานกรรมการบริหารบริษัท กรุงเทพธนาคม จำกัด, ที่ปรึกษามหาเถรสมาคม อดีตผู้ประสานงานคณะรัฐมนตรีและรัฐสภา (CPLO) และนายกสภามหาวิทยาลัยราชภัฏร้อยเอ็ด
นอกจากนี้แล้ว ศาสตราจารย์พิเศษ ธงทอง จันทรางศุ ยังมีความเชี่ยวชาญในด้านประวัติศาสตร์ ศาสนา และวัฒนธรรม รวมทั้งเรื่องราวประวัติศาสตร์ทางราชสำนัก และพระราชพิธีเป็นอย่างมาก จนได้แต่งหนังสือเกี่ยวกับเรื่องราวด้านประวัติศาสตร์ ศาสนา และวัฒนธรรม เรื่องราวประวัติศาสตร์ทางราชสำนัก และพระราชพิธี เป็นจำนวนมาก ตลอดจนยังได้หนังสือกฎหมายต่าง ๆ ที่มีความเกี่ยวข้องทางด้านประวัติศาสตร์อีกด้วย และยังได้รับเชิญให้มาร่วมบรรยายถ่ายทอดสดในการพระราชพิธีต่าง ๆ ที่สำคัญมาแล้วหลายวาระ และล่าสุดในปี พ.ศ. 2559 ได้รับเชิญให้มาร่วมบรรยายถ่ายทอดสดในการพระราชพิธีพระบรมศพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ประวัติ

ศาสตราจารย์พิเศษ ธงทองเป็นบุตรของนาวาอากาศเอก ธัชทอง จันทรางศุ (บุตรคนสุดท้องของอำมาตย์เอก พระยาสุนทรเทพกิจจารักษ์ (ทอง จันทรางศุ) อดีตผู้ว่าราชการจังหวัดร้อยเอ็ดคนแรกของประเทศไทย เป็นอดีตผู้ถวายงานแด่พระบาทสมเด็จพระมงกุฎเกล้าเจ้าอยู่หัว และพระบาทสมเด็จพระปกเกล้าเจ้าอยู่หัว และเป็นต้นตระกูลจันทรางศุ (ซึ่งเป็นนามสกุลพระราชทานจากพระบาทสมเด็จพระมงกุฎเกล้าเจ้าอยู่หัว  ทรงพระกรุณาโปรดเกล้าฯ พระราชทานนามสกุลเมื่อวันที่ 30 มีนาคม พ.ศ. 2457) และคุณหญิงแม้น สุนทรเทพกิจจารักษ์ (แม้น จันทรางศุ) (เดิมชื่อช้อย สกุลเดิม ปัตตะพงศ์)) และสุคนธ์ จันทรางศุ (ธิดาของพระประมวลวินิจฉัย (ขัติ สุวรรณทัต) และสุดใจ ประมวลวินิจฉัย (นามสกุลเดิม ฮุนตระกูล)) มีน้องชาย 1 คน คือ ธารทอง จันทรางศุ อดีตเลขานุการ บริษัท บริการเชื้อเพลิงการบินกรุงเทพ จำกัด (มหาชน)(ถึงแก่กรรมแล้ว)
การศึกษา

โรงเรียนสวนบัว
โรงเรียนสาธิตมหาวิทยาลัยศรีนครินทรวิโรฒ ปทุมวัน
นิติศาสตรบัณฑิต (น.บ. เกียรตินิยม) คณะนิติศาสตร์ จุฬาลงกรณ์มหาวิทยาลัย
นิเทศศาสตรบัณฑิต มหาวิทยาลัยสุโขทัยธรรมาธิราช
เนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา สมัยที่ 23
รัฐศาสตรมหาบัณฑิต มหาวิทยาลัยสุโขทัยธรรมาธิราช
Master of Laws (LL.M.) มหาวิทยาลัยนิวยอร์ก สหรัฐอเมริกา
นิติศาสตรมหาบัณฑิต (น.ม.) คณะนิติศาสตร์ จุฬาลงกรณ์มหาวิทยาลัย
ปริญญาบัตร วิทยาลัยป้องกันราชอาณาจักร (วปรอ. 4313)
ศิลปศาสตรดุษฎีบัณฑิตกิตติมศักดิ์ (ศศ.ด.) คณะนิติศาสตร์ จุฬาลงกรณ์มหาวิทยาลัย
ประวัติการทำงาน > การรับราชการอาจารย์

ธงทองเริ่มรับราชการเป็นอาจารย์ ระดับ 3 ภาควิชากฎหมายกฎหมายแพ่งและพาณิชย์ คณะนิติศาสตร์ จุฬาลงกรณ์มหาวิทยาลัย เมื่อเดือนเมษายน พ.ศ. 2523 และได้เลื่อนเป็นอาจารย์ระดับ 4 เมื่อเดือนสิงหาคม พ.ศ. 2523 ต่อมาได้เป็นผู้อำนวยการหอประวัติจุฬาลงกรณ์มหาวิทยาลัย ได้รับแต่งตั้งเป็นผู้ช่วยศาสตราจารย์ ระดับ 6 ในวันที่ 8 มิถุนายน พ.ศ. 2526 ต่อมาเป็นรองศาสตราจารย์ ระดับ 7 ในวันที่ 17 กันยายน พ.ศ. 2527 และรองคณบดีฝ่ายวิชาการ คณะนิติศาสตร์ จุฬาลงกรณ์มหาวิทยาลัย และเลื่อนเป็นรองศาสตราจารย์ ระดับ 9 และเป็นคณบดีคณะนิติศาสตร์ จุฬาลงกรณ์มหาวิทยาลัย ในปี 2542 ในระหว่างเป็นอาจารย์ ได้มีโอกาสปฏิบัติราชการถวาย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี หลายวาระ
ประวัติการทำงาน > การรับราชการพลเรือนสามัญ

ต่อจากนั้น ธงทองได้โอนมารับราชการพลเรือนสามัญ ในตำแหน่งรองอธิบดีกรมคุมประพฤติ ต่อมาดำรงตำแหน่งรองปลัดกระทรวงยุติธรรม ตั้งแต่วันที่ 6 สิงหาคม พ.ศ. 2544 และดำรงตำแหน่งรองโฆษกกระทรวงยุติธรรมอีกตำแหน่งหนึ่ง ต่อมาได้รับแต่งตั้งเป็นเลขาธิการสภาการศึกษา (ระดับ 11) กระทั่งในปี 2554 ได้รับแต่งตั้งให้ดำรงตำแหน่งปลัดสำนักนายกรัฐมนตรี และเมื่อปี 2557 คณะรักษาความสงบแห่งชาติ (คสช.)  ก็สั่งให้ธงทองย้ายไปดำรงตำแหน่ง ที่ปรึกษาประจำสำนักนายกรัฐมนตรี จนถึงเกษียณอายุราชการ เมื่อวันที่ 30 กันยายน พ.ศ. 2558 ต่อมาเมื่อวันที่ 14 มิถุนายน พ.ศ. 2559  ได้รับแต่งตั้งเป็น คณะกรรมการพัฒนาระบบราชการ สำนักงานคณะกรรมการพัฒนาระบบราชการ ด้านนิติศาสตร์
ประวัติการทำงาน > การทำงานที่เกี่ยวเนื่องกับพระมหากษัตริย์ และพระบรมวงศานุวงศ์

ในระหว่างที่เป็นอาจารย์ ประจำคณะนิติศาสตร์ จุฬาลงกรณ์มหาวิทยาลัย ศาสตราจารย์พิเศษ ธงทอง ได้มีโอกาสเข้าถวายงานปฏิบัติราชการถวาย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อาทิการเสด็จพระราชดำเนินตรวจการบูรณะปฏิสังขรณ์วัดพระศรีรัตนศาสดาราม และพระบรมมหาราชวัง ในโอกาสพระราชพิธีสมโภชกรุงรัตนโกสินทร์ 200 ปี พุทธศักราช 2525 เป็นต้น และถวายงานสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ในหลายวาระ พร้อมกับดำรงตำแหน่งเป็นกรรมการผู้ทรงคุณวุฒิของสภาสถาบันบัณฑิตศึกษาจุฬาภรณ์ เป็นต้น
และรวมทั้งในฐานะผู้มีความรู้และเชี่ยวชาญในด้านราชสำนัก พระมหากษัตริย์ และพระบรมวงศานุวงศ์ ทำให้ได้รับเชิญจากทางรัฐบาลในสมัยต่าง ๆ เข้ามารับหน้ากรรมการในคณะกรรมการอำนวยการจัดงานพระราชพิธีต่าง ๆ ตั้งแต่งานพระราชพิธีสมโภชกรุงรัตนโกสินทร์ 200 ปี พุทธศักราช 2525 เป็นต้นมา จนถึงปัจจุบัน และรวมทั้งยังเป็นกรรมการจัดงานเฉลิมพระเกียรติ และกรรมการพิเศษต่าง ๆ ที่เกี่ยวเนื่องราชสำนัก พระมหากษัตริย์ และพระบรมวงศานุวงศ์ ทั้งหน่วยงานภาครัฐ องค์กร เอกชน มูลนิธิ และหน่วยงานสาธารณกุศลต่าง ๆ หลายแห่ง
และปัจจุบัน ธงทองดำรงตำแหน่งกรรมการที่เกี่ยวเนื่องกับพระมหากษัตริย์ และพระบรมวงศานุวงศ์ ที่สำคัญ คือ ประธานกรรมการพิพิธภัณฑ์พระบาทสมเด็จพระปกเกล้าเจ้าอยู่หัว สถาบันพระปกเกล้า, ประธานอนุกรรมการเครือข่ายสถาบันการศึกษาในรัชกาลที่ 6, กรรมการมูลนิธิพระบรมราชานุสรณ์ พระบาทสมเด็จพระมงกุฎเกล้าเจ้าอยู่หัว และกรรมการและเลขาธิการมูลนิธิโครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ประวัติการทำงาน > การทำงานด้านเอกชน

ต่อมาหลังจากเกษียณอายุราชการ เมื่อวันที่ 30 กันยายน พ.ศ. 2558 ในตำแหน่งที่ปรึกษาประจำสำนักนายกรัฐมนตรี ศาสตราจารย์พิเศษ ธงทอง ได้เข้ามาดำรงตำแหน่งประธานกรรมการ บริษัท ท่าเรือราชาเฟอร์รี่ จำกัด (มหาชน) เมื่อวันที่ 29 เมษายน พ.ศ. 2559
ประวัติการทำงาน > ด้านการเมือง

ธงทองเคยได้รับแต่งตั้ง ให้ปฏิบัติหน้าที่ด้านการเมืองหลายครั้ง อาทิ
อดีตที่ปรึกษาประธานรัฐสภา ในระหว่างปี พ.ศ. 2533 ถึงปี พ.ศ. 2534
อดีตกรรมาธิการวิสามัญพิจารณาปรับปรุงโครงสร้างตุลาการ  เป็นกรรมาธิการวิสามัญพิจารณาปรับปรุงโครงสร้างอัยการ
อดีตผู้แทนคณะนิติศาสตร์ จุฬาลงกรณ์มหาวิทยาลัย ในคณะกรรมการพิจารณาจัดตั้งศาลปกครอง (พ.ศ. 2538)
อดีตสมาชิกสภาร่างรัฐธรรมนูญ พ.ศ. 2539 (ส.ส.ร.) ประเภทผู้เชี่ยวชาญด้านกฎหมายมหาชน
อดีตที่ปรึกษาฝ่ายกฎหมายและการบริหารงานยุติธรรมรัฐบาลของพลเอก ชวลิต ยงใจยุทธ
อดีตโฆษกคณะกรรมาธิการวิชาการและข้อมูล ประจำสภาร่างรัฐธรรมนูญ (20 ม.ค. 2540)
อดีตรองประธานคณะกรรมาธิการจดหมายเหตุ ตรวจรายงานการประชุม และกิจการสภา คนที่ 1 ประจำสภาร่างรัฐธรรมนูญ (20 ม.ค. 2540)
อดีตผู้ประสานงานคณะรัฐมนตรีและรัฐสภา (CPLO) ในปี พ.ศ. 2546
อดีตกรรมาธิการยกร่างรัฐธรรมนูญและโฆษกกรรมาธิการยกร่างรัฐธรรมนูญ เมื่อปี พ.ศ. 2550
อดีตผู้ประสานงานคณะรัฐมนตรีและรัฐสภา (ปคร.) เมื่อปี พ.ศ. 2551
อดีตประธานคณะกรรมการที่ปรึกษากฎหมายของรัฐมนตรีว่าการกระทรวงศึกษาธิการ
อดีตกรรมการที่ปรึกษากฎหมายของนายกรัฐมนตรี รัฐบาล สมชาย วงศ์สวัสดิ์
ที่ปรึกษาผู้ทรงคุณวุฒิของคณะกรรมการเตรียมการเพื่อสร้างความสามัคคีปรองดอง ภายใต้คณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติและการสร้างความสามัคคีปรองดอง (ป.ย.ป.)
ด้านสื่อสารมวลชน > การบรรยายพระราชพิธีทางโทรทัศน์

ธงทองเป็นผู้มีความรอบรู้ ชอบอ่านหนังสือ จึงสามารถให้ข้อมูลได้เป็นอย่างดี และใช้ภาษาไทยได้อย่างถูกต้อง ดังนั้น โทรทัศน์รวมการเฉพาะกิจแห่งประเทศไทย (ทรท.) จึงเชิญให้เป็นผู้บรรยายประกอบ ในการต่างๆ อันเกี่ยวเนื่องในพระราชสำนัก มาตั้งแต่ พ.ศ. 2528 โดยงานแรกคือ การบรรยายสารคดีพระราชประวัติ สมเด็จพระนางเจ้ารำไพพรรณี พระบรมราชินีในรัชกาลที่ 7 ต่อมาระหว่าง พ.ศ. 2530 – พ.ศ. 2539 ทรท.ก็มอบหมายขึ้นเป็นหัวหน้าผู้บรรยายประกอบ ในการถ่ายทอดพระราชพิธีทางโทรทัศน์ ทั้งระดับพระราชพิธีประจำปี เช่น พระราชพิธีเฉลิมพระชนมพรรษา พระราชพิธีพืชมงคลจรดพระนังคัลแรกนาขวัญ และทั้งระดับพระราชพิธีพิเศษเฉพาะกาล เช่น พระราชพิธีกาญจนาภิเษก พระราชพิธีพระบรมศพ สมเด็จพระศรีนครินทราบรมราชชนนี เป็นต้น และล่าสุดการเป็นการผู้บรรยายพระราชพิธีผ่านทางโทรทัศน์ในการถ่ายทอดพระราชพิธีบรมศพ พระบาทสมเด็จพระมหาภูมิพลอดุลยเดชมหาราช บรมนาถบพิตร ตั้งแต่วันที่ 19 ตุลาคม พ.ศ. 2559 ในช่วงพระราชพิธีทรงบำเพ็ญพระราชกุศลสัตตมวาร 7 วัน พระบรมศพ พระบาทสมเด็จพระมหาภูมิพลอดุลยเดชมหาราช บรมนาถบพิตร
ด้านสื่อสารมวลชน > การบรรยายและผู้ดำเนินรายการทางโทรทัศน์

ธงทอง เคยเป็นผู้บรรยายและผู้ดำเนินรายการท้าพิสูจน์ และรายการสารคดีแฝดสยาม (Siamese twins) ทางสถานีโทรทัศน์สีกองทัพบกช่อง 7
รางวัล

รางวัลโทรทัศน์ทองคำ ครั้งที่ 7 พ.ศ. 2535 ประเภทข่าวและสถานการณ์ปัจจุบัน สาขาผู้บรรยายการถ่ายทอดเหตุการณ์จากสถานที่ดีเด่น จากชมรมส่งเสริมโทรทัศน์ พ.ศ. 2536
รางวัลกิตติคุณสัมพันธ์ สังข์เงิน สาขาผู้ประสบผลสำเร็จด้านการประชาสัมพันธ์ ประเภทภาครัฐ ครั้งที่ 17 จากสมาคมนักประชาสัมพันธ์แห่งประเทศไทย พ.ศ. 2540
เข็มเครื่องหมายอภิรักษ์นาวี กองทัพเรือ พ.ศ. 2555
รางวัลเสมาธรรมจักร ผู้ทำคุณประโยชน์แก่พระพุทธศาสนา ประเภทส่งเสริมกิจการคณะสงฆ์ พ.ศ. 2556
รางวัลประกาศเกียรติคุณศาสตราภิชาน จากจุฬาลงกรณ์มหาวิทยาลัย พ.ศ. 2557
ปริญญาศิลปศาสตรดุษฎีบัณฑิตกิตติมศักดิ์จากจุฬาลงกรณ์มหาวิทยาลัย
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2548 –  เหรียญจักรพรรดิมาลา (ร.จ.พ.)
พ.ศ. 2552 –  เหรียญลูกเสือสดุดี ชั้นที่ 1
พ.ศ. 2564 –  เหรียญลูกเสือยั่งยืน
พ.ศ. 2527 –  เหรียญรัตนาภรณ์ รัชกาลที่ 9 ชั้นที่ 5 (ภ.ป.ร.5)
เหรียญช่วยราชการเขตภายใน

| เหรียญช่วยราชการเขตภายใน |
| --- | --- |
 เหรียญช่วยราชการเขตภายใน การรบสงครามอินโดจีน
มอบโดย พระมหากษัตริย์ไทย
อักษรย่อ: ช.ร.
ประเภท: เหรียญบำเหน็จความชอบในราชการ
วันสถาปนา: 22 กุมภาพันธ์ พ.ศ. 2484
ประเทศ:  ราชอาณาจักรไทย
ภาษิต: ช่วยราชการเขตต์ภายใน
จำนวนสำรับ: ไม่จำกัด
ผู้สมควรได้รับ: ผู้ที่ได้รับมอบหน้าที่ให้ช่วยเหลือราชการ ทหาร หรือตำรวจ เกี่ยวกับการรบตามคำสั่งของราชการ หรือองค์กรที่ราชการรับรอง
สถานะ: ยังพระราชทานอยู่
ผู้สถาปนา: คณะผู้สำเร็จราชการแทนพระองค์ ในพระปรมาภิไธยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
ประธาน: พระบาทสมเด็จพระวชิรเกล้าเจ้าอยู่หัว
สถิติการมอบ
รายแรก: เจือ วงษ์กอบรัษฎ์  24 มิถุนายน พ.ศ. 2485
รายล่าสุด: ฉ่ำ อิ่มจิตร์  15 พฤษภาคม พ.ศ. 2487
ลำดับเกียรติ
สูงกว่า: เหรียญดุษฎีมาลา
รองมา: เหรียญราชการชายแดน
เหรียญช่วยราชการเขตภายใน (อังกฤษ: The Medal for Service Rendered in the Interior) มีอักษรย่อว่า ช.ร. เป็นเหรียญที่พระราชทานสำหรับบำเหน็จความชอบในราชการ สร้างขึ้นใน พ.ศ. 2484
ประวัติ

พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ทรงพระกรุณาโปรดเกล้าฯ ให้สร้างขึ้นเมื่อ พ.ศ. 2484 เพื่อพระราชทานแก่ผู้ที่ได้รับมอบหน้าที่ให้ช่วยเหลือราชการ ทหาร หรือตำรวจ เกี่ยวกับการรบตามคำสั่งของราชการ หรือองค์กรที่ราชการรับรอง
ลักษณะ > ชนิด

เหรียญช่วยราชการเขตภายใน แบ่งเป็น 2 ชนิด คือ
เหรียญช่วยราชการภายใน การรบสงครามอินโดจีน
เหรียญช่วยราชการภายใน การรบสงครามมหาเอเชียบูรพา
ลักษณะ > ลักษณะ

เหรียญช่วยราชการเขตภายใน เป็นเหรียญโลหะรูปกลม
ด้านหน้า มีรูปพระมหามงกุฎอยู่เหนือจักร ข้างซ้ายและขวาเป็นรูปปีกนก มีสมอขัดในวงจักร
ด้านหลัง มีตัวอีกษรจารึกว่า "ช่วยราชการเขตภายใน"
ลักษณะ > แพรแถบ

| แพรแถบย่อ |
| --- | --- |
เหรียญช่วยราชการเขตภายใน การรบสงครามอินโดจีน: เหรียญช่วยราชการเขตภายใน การรบสงครามมหาเอเชียบูรพา
เหรียญช่วยราชการเขตภายในนี้มีแพรแถบสำหรับห้อยสีต่างกัน ตามการรบ ปรากฏอยู่ในพระราชกำหนด เหรียญช่วยราชการเขตภายใน พุทธศักราช 2484 ดังนี้
เหรียญช่วยราชการเขตภายใน การรบสงครามอินโดจีน เป็นสีแดง กว้าง 3.5 เซนติเมตร ตอนกลางของแถบมีริ้วสีขาว กว้าง 5 มิลลิเมตร
เหรียญช่วยราชการเขตภายใน การรบสงครามมหาเอเชียบูรพา เป็นสีเขียว กว้าง 3.5 เซนติเมตร ตอนกลางของแถบมีริ้วสีแดง กว้าง 5 มิลลิเมตร
ภาพตัวอย่างเหรียญ

เหรียญช่วยราชการเขตภายใน การรบสงครามอินโดจีน
เหรียญช่วยราชการเขตภายใน การรบสงครามมหาเอเชียบูรพา
เจ้าจอมมารดาหม่อมราชวงศ์เนื่อง ในรัชกาลที่ 5

| เจ้าจอมมารดา หม่อมราชวงศ์ เนื่อง ในรัชกาลที่ 5 |
| --- | --- |
เกิด: หม่อมราชวงศ์เนื่อง สนิทวงศ์ 22 ตุลาคม พ.ศ. 2407
เสียชีวิต: 23 พฤศจิกายน พ.ศ. 2428 (21 ปี)
คู่สมรส: พระบาทสมเด็จพระจุลจอมเกล้าเจ้าอยู่หัว
บุตร: พระเจ้าบรมวงศ์เธอ พระองค์เจ้าเยาวภาพงศ์สนิท สมเด็จพระเจ้าบรมวงศ์เธอ กรมพระยาชัยนาทนเรนทร
บิดามารดา: พระวรวงศ์เธอ พระองค์เจ้าสายสนิทวงศ์ หม่อมเขียน สนิทวงศ์ ณ อยุธยา
เจ้าจอมมารดาหม่อมราชวงศ์เนื่อง ในรัชกาลที่ 5 (22 ตุลาคม พ.ศ. 2407 - 23 พฤศจิกายน พ.ศ. 2428) เป็นธิดาของพระวรวงศ์เธอ พระองค์เจ้าสายสนิทวงศ์ กับหม่อมเขียน  มีพี่น้องจำนวน 7 คน รวมทั้งหม่อมราชวงศ์สุวพันธุ์ สนิทวงศ์ และเจ้าพระยาวงษานุประพัทธ์ (หม่อมราชวงศ์สท้าน สนิทวงศ์)
ประวัติ

เจ้าจอมมารดาหม่อมราชวงศ์เนื่อง เกิดวันที่ 22 ตุลาคม พ.ศ. 2407 เป็นธิดาในพระวรวงศ์เธอ พระองค์เจ้าสายสนิทวงศ์ และหม่อมเขียน สนิทวงศ์ ณ อยุธยา ได้เข้าถวายตัวเป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว จนมีประสูติการพระราชธิดากับพระราชโอรส คือ พระเจ้าบรมวงศ์เธอ พระองค์เจ้าเยาวภาพงศ์สนิทและสมเด็จพระเจ้าบรมวงศ์เธอ กรมพระยาชัยนาทนเรนทร
เจ้าจอมมารดาหม่อมราชวงศ์เนื่องถึงแก่อนิจกรรมเมื่อวันที่ 23 พฤศจิกายน พ.ศ. 2428 หลังให้ประสูติการพระราชโอรสได้ 12 วัน พระบาทสมเด็จพระจุลจอมเกล้าเจ้าอยู่หัวโปรดเกล้าฯให้สมเด็จพระศรีสวรินทิราบรมราชเทวี พระพันวัสสาอัยยิกาเจ้าเป็นพระอภิบาลพระราชโอรสและพระราชธิดาที่ประสูติแต่เจ้าจอมมารดาหม่อมราชวงศ์เนื่องทั้งสองพระองค์ โดยได้ตรัสว่า "ให้มาเป็นลูกแม่กลาง"
อัฐิเจ้าจอมมารดาหม่อมราชวงศ์เนื่องบรรจุ ณ อนุสาวรีย์ในราชสกุลรังสิต สุสานหลวง วัดราชบพิธสถิตมหาสีมารามราชวรวิหาร
อาโอคิยิ

| คุซัน |
| --- | --- |
ตัวละครใน วันพีซ
ภาพคุซันตอนที่ยังเป็นทหารเรือ
ปรากฏครั้งแรก: (มังงะ) กลุ่มโจรสลัดคนรวย ตอนที่ 303  (อนิเมะ) ชายผู้เปี่ยมไปด้วยความทะนง จิ้งจอกเงินฟ็อกซี่ ตอนที่ 225
ให้เสียงโดย:  ทะเกะฮิโตะ โคะยะซุ
ชื่อญี่ปุ่น: クザン
ชื่ออังกฤษ: Kuzan
สังกัต: กองทัพเรือ (อดีต) กลุ่มโจรสลัดหนวดดำ (ปัจจุบัน)
ข้อมูลตัวละครในเรื่อง
เพศ: ชาย
วันเกิด: 21 กันยายน 
ฉายา: ไม่มี
นามแฝง: อาโอคิจิ (ไก่ฟ้าคราม)
ผลไม้ปีศาจ: ผลฮิเอะ ฮิเอะ หรือ ผลเยือกแข็ง
ยศ: พลเรือเอก(อดีต)
คุซัน (クザン Kuzan) เป็นตัวละครหนึ่งในเรื่อง วันพีซ ซึ่งเป็นอดีตหนึ่งในสามพลเรือเอกของกองทัพเรือ มีฉายาคือ อาโอคิจิ (青キジ Aokiji, ไก่ฟ้าคราม) เขาอยู่ในกองทัพเรือ ในสมัยที่เซ็นโงคุเป็นจอมพลแห่งกองทัพเรือ
ภายหลังสงครามระหว่างกลุ่มโจรสลัดหนวดขาวและกองทัพเรือ อาโอคิจิได้ต่อสู้กับอาคะอินุ เพื่อคัดค้านการแต่งตั้งอาคะอินุเป็นจอมพล แต่ได้พ่ายแพ้ให้แก่อาคะอินุเพราะผลปีศาจแพ้ทางแต่ก็สามารถยื้อได้นานหลายวัน ทำให้เขาลาออกจากการเป็นทหารเรือ
บุคลิก

อาโอคิยิ จัดว่าว่าเป็นคนที่สูงมากเมื่อเทียบกับมนุษย์ทั่วไป มักจะแต่งกายด้วย เสื้อกั๊กสีขาวติดกระดุมทับด้วยเสื้อเชิ้ตแขนยาวสีน้ำเงิน กางเกงขายาวสีขาว รองเท้าสีขาว และเนคไทสีเหลืองตัดด้วยเส้นสีดำ นอกจากนี้อาโอคิยิยังสวมผ้าปิดตาไว้ตรงหน้าผากอีกด้วย
อาโอคิยิ เป็นคนที่ขี้เซา สามารถรู้ได้จากผ้าปิดตาที่อาโอคิยิสวมไว้ตลอดเวลา อีกทั้งยังเป็นคนขี้เกียจ ในเวลาว่าง ๆ เขามักจะปันจักรยานเล่นบนทะเลไปตามเกาะต่าง ๆ มีคติประจำตัวคือ "ความยุติธรรมบนความขี้เกียจ" มักทำอะไรตามใจตัวเอง เขาก็ยังทำตามหน้าที่ที่ได้รับโดยยึดมั่นตามความถูกต้องตามแบบฉบับของเขาเอง
ผลปีศาจ

อาโอคิยิ มีความสามารถจาก ผลปีศาจ สาย โลเกีย คือผลเยือกแข็ง (ผลฮิเอะ ฮิเอะ) ทำให้เขาสามารถควบคุม, สร้าง และเปลี่ยนร่าง เป็นน้ำแข็งได้ เขาสามารถสร้างน้ำแข็งเพียงพอที่จะแช่แข็งเจ้าแห่งท้องทะเลและปกคลุมทะเลจำนวนหนึ่งได้ภายในชั่วขณะ อาโอคิยิสามารถแช่แข็งคลื่นยักษ์ที่สร้างโดย หนวดขาว ในเวลาต่อสู้ อาโอคิยิสามารถแช่แข็งคู่ต่อสู้ได้เพียงแค่สัมผัสถูกตัวเท่านั้น เขาสามารถเปลี่ยนร่างกายให้กลายเป็นน้ำแข็งเพื่อหลีกเลี่ยงการโจมตีได้อีกด้วย
ท่าโจมตี
ไอซ์เอจ : Ice Age (氷河時代 (アイス･エイジ), Aisu Eiji)
ไอซ์เซเบอร์ (ดาบน้ำแข็ง)  : Ice Saber (アイスサーベル, Aisusāberu)
ไอซ์ไทม์ : Ice Time (アイスタイム, Aisutaimu'
ไอซ์บล็อกพาร์ทิสัน (หอกน้ำแข็ง)  : Partisan (両棘矛 (パルチザン), Paruchizan)
เกร็ด

ชื่อของพลเอกทั้งสาม (อาโอคิยิ, คิซารุ และ อาคาอินุ) นั้นมีที่มาจาก ตำนานโมโมทาโร่ (โมโมทาโร่เดินทางไปปราบยักษ์โดยมีเพื่อนร่วมทางคือ นก, ลิง และหมา)
ต้นแบบของอาโอคิยินั้นมีที่มามาจากดาราญี่ปุ่นที่ชื่อว่า มัตซึดะ ยูซากุ ซึ่งเล่นละครเรื่อง Tantei Monogatari (探偵物語) ทั้งทรงผม, การแต่งตัว และรวมไปถึงผ้าปิดตาสำหรับนอนอีกด้วย
จากผลสำรวจของแฟนชาวญี่ปุ่นในตัวละครที่ชื่นชอบ อาโอคิยิ อยู่อันดับที่ 16
อาโอคิยิและคิซารุใช้ดาบเป็นอาวุธที่ทำมาจากธาตุตามพลังของตัวเอง
แหล่งข้อมูลอื่น

One Piece Encyclopedia (อังกฤษ)
| ด ค กกองทัพเรือ (วันพีซ) |
| --- | --- |
ทหารเรือระดับสูง: อาคาอินุ • คิซารุ • ฟูจิโทระ • เรียวคุกิว • มังกี้ ดี. การ์ป3 • ซึรุ • จอห์น ไจแอนท์ • ลาโครอิกซ์ • รอนเซ่ • โคเมียร์ • โมมองก้า • โอนิงุโมะ • โดเบอร์แมน • สตอเบอรี่ • ยามะคาจิ • สโมคเกอร์ • โมโมะอุซางิ • ชาตง • นาสึ เคทาการิ • ดอล • บลูกราส • ทีโบน4 • ฮินะ • พรินซ์ กรูส1 • คุจากุ1 • แบรนด์นิว
ทหารเรือศูนย์บัญชาการ: โคบี้1 • ทาชิงิ • ปุริน ปูริน • เนซูมิ • เวรี่ กู๊ด • ชู • ซาริงเกิ้ล • ดองกี้โฮเต้ โรซินันเต้4 • ฮิบาริ1 • เฮลเมปโป้1
ผู้ใต้บังคับบัญชาและอื่นๆ: เซ็นโงคุ3 • เดียซ เดรค1,3 • คุโรอุมะ3 • โบการ์ด3 • อัตต้าจัง • ฟูลบอดี้ • จังโก้ • ไลน์ส • มัคโก้ • มาชิคาคุ • ริปเปอร์ • โรคาคุ • ไชน์ • เวก้าพั้งค์24 • เซ็นโทมารุ2 • ซีซาร์ คลาวด์2
แอนิเมชันอย่างเดียว: บิสมาร์ค • บู คอง • ไทสะ • เดรค • กัสปาเด้ • กัฟเวิร์นเนอร์ • กู • อิโซกะ • เจสซิกา • โจนาธาน • ด็อกเตอร์ โคบาโตะ • คุโรโนะ เนซูมิ • พี่น้องมาเลย์ • แดดดี้ มาสเตอร์สัน • ลองโก้ • เมคาโอะ • มินชิ • มัวร์ • เนลสัน • ปูเคา • แรนดอล์ฟ • ราปานุย ปาสกวา • พ่อราปานุย • เชพเพิร์ด • โชสะ • ทาจิโอะ • โทมะ
อดีตทหารเรือ: คอง • อาโอคิยิ • แฮควาร์ ดี. เซาโล • เวอร์โก้4 • มอร์แกน • เบลเมล4 • มังกี้ ดี. ดราก้อน
1สมาชิก SWORD 2สมาชิก Science Unit 3ยศพิเศษอื่นๆ 4เสียชีวิตแล้ว
อัครัช จิตตะศิริ

| อัครัช จิตตะศิริ |
| --- | --- |
ชื่อเล่น: โต๊ส
เกิด: 20 เมษายน พ.ศ. 2538 (29 ปี) อรัสมันต์ จิตตะศิริ อำเภอดอยสะเก็ด จังหวัดเชียงใหม่ ประเทศไทย
ส่วนสูง: 180 เซนติเมตร
อาชีพ: นักแสดง
ปีที่แสดง: 2557 - ปัจจุบัน
ผลงานเด่น: เข้ม - กองพันรักลั่นฟ้า (2561)  ทิว - สิงห์สั่งป่า (2563)  ชยุต - ทะเลเดือด (2564)  โตมร - นางสาวส้มหล่น (2565)
สังกัด: ช่อง 7 เอชดี (2561 - ปัจจุบัน)
อัครัช จิตตะศิริ เกิดเมื่อวันที่ 20 เมษายน พ.ศ. 2538 ชื่อเล่น โต๊ส เป็นนักแสดงชาวไทยเกิดที่อำเภอดอยสะเก็ด จังหวัดเชียงใหม่เป็นนักแสดงในสังกัดช่อง 7 เอชดีมีชื่อเสียงจากการแสดงภาพยนตร์เรื่อง หลวงพี่แจ๊ส 5G และเป็นที่รู้จักกันในบทบาท พลทหารเข้มแข็ง จากละครเรื่อง กองพัน รักลั่นฟ้า
ประวัติ

อัครัช เกิดเมื่อวันที่ 20 เมษายน พ.ศ. 2538 ชื่อเล่น โต๊ส เป็นนักแสดงชาวไทยเกิดที่อำเภอดอยสะเก็ด จังหวัดเชียงใหม่เป็นนักแสดงในสังกัดช่อง 7 เอชดี จบการศึกษาระดับปริญญาตรีจากคณะนิเทศศาสตร์ สาขาการประชาสัมพันธ์เชิงกลยุทธ์ มหาวิทยาลัยหอการค้าไทย มีชื่อเสียงจากการแสดงภาพยนตร์เรื่อง หลวงพี่แจ๊ส 5G
การทำงาน

เขาเริ่มเข้าสู่วงการบันเทิงได้มีการชักชวน จาก พจน์ อานนท์ ผู้กำกับภาพยนตร์และได้รับโอกาสแสดงภาพยนตร์เรื่อง วัยเป้ง นักเลงขาสั้น และ สตรีเหล็ก  ตับโลกแตก  เป็นต้น  ภายหลังอัครัชได้รับโอกาสร่วมแสดงภาพยนตร์และนักแสดงอีกคับคั่ง และเมื่อในปี 2560 ได้รับโอกาสลงนามสัญญาเป็นนักแสดงในสังกัดช่อง 7 เอชดีอัครัชมีชื่อเสียงจากการแสดงภาพยนตร์เรื่อง หลวงพี่แจ๊ส 5G และเป็นที่รู้จักกันในบทบาท พลทหารเข้มแข้ง จากละครเรื่อง กองพัน รักลั่นฟ้า และมีผลงานละครอีกคับคั่ง
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี พ> ศ. | เรื่อง | บทบาท |
| --- | --- | --- |
| 2561 | กองพัน รักลั่นฟ้า | พลทหารเข้มแข็ง ระทวย (เข้ม) |
| 2563 | สิงห์สั่งป่า | ทิว (รับบทตัวร้าย) |
| 2563 | เจาะเวลาหาผู้ใหญ่ | ขุนปราบ |
| 2564 | กำนันหญิง | ปลาแขยง |
| 2564 | ทะเลเดือด | ชยุต (รับบทตัวร้าย) |
| 2564 | ผู้ดีดงอิโด่ย | ฟั่น ภานุพงศ์ |
| 2565 | นางสาวส้มหล่น | โตมร ภักดีไทย |
| 2565 | สายเปล | เพชร (รับบทตัวร้าย) |
| 2565 | หมอลำซัมเมอร์ | วรพจน์ |
| 2566 | เภตรานฤมิต | มั่น |
| 2566 | มนตราตะเกียงแก้ว | พ่อมดไรอัน |
| 2568 | ฟ้าพยับ | เด่น |
| 2568 | เลดี้ทุ่งกระบือบาล | กรกฎ |
ผลงาน > ละครสั้น

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2565 | นิรยภพ | ทัศน์เทพ |
| 2565 | ฟ้ามีตา ตอน แก๊งคอลเซ็นเตอร์ | นพ |
| 2566 | นิรยภพ 2 | ทัศน์เทพ |
| 2566 | ฟ้ามีตา ตอน ส่องสัตว์ | ทะนง |
| 2566 | ฟ้ามีตา ตอน อีกสิบวันโลกจะแตก | น๊อต |
| 2567 | โชน 7 เขตพิศวง ตอน สาปสูญ | เปอร์ |
| 2567 | โชน 7 เขตพิศวง ตอน ทดลองงาน​ | องอาจ ญาติระอา |
ผลงาน > ผลงานภาพยนตร์

| ปี | เรื่อง | บทบาท |
| --- | --- | --- |
| 2557 | วัยเป้งง นักเลงขาสั้น | โต๊ส |
| 2557 | สตรีเหล็กตบโลกแตก | ชาติ |
| 2559 | หลวงพี่แจ๊ส 4G | สายสิน |
| 2559 | ป๊าด 888 แรงทะลุนรก  |  |
| 2559 | หอแต๋วแตก แหกนะคะ | อัค |
| 2562 | หลวงพี่แจ๊ส 5G | สายสิน |
| 2562 | ตุ๊ดตู่กู้ชาติ | บุญถึง |
แหล่งข้อมูลอื่น

อัครัช จิตตะศิริ ที่อินสตาแกรม
สุธิตา เกตานนท์

| สุธิตา เกตานนท์ |
| --- | --- |
ชื่อเกิด: สุธิตา เกตานนท์
ชื่อเล่น: อุ้ย
เกิด: 1 เมษายน พ.ศ. 2518 (49 ปี) จังหวัดเชียงใหม่ ประเทศไทย
คู่สมรส: ทิม โบดา
อาชีพ: นักแสดง
ปีที่แสดง: พ.ศ. 2530- ปัจจุบัน
สังกัด: ช่อง 3 (2536 - 2540)
สุธิตา เกตานนท์ ชื่อเล่น อุ้ย เป็นนักแสดงหญิงชาวไทยที่มีผลงานมากมาย
ประวัติ

สุธิตา เกตานนท์ ชื่อเล่น อุ้ย เป็นนักแสดงที่มีผลงานหลากหลายบทบาท ทั้งผลงานละคร และภาพยนตร์ เกิดเมื่อวันที่ 1 เมษายน พ.ศ. 2517 เป็นนักแสดงชาวไทย เป็นชาวเชียงใหม่ บิดาชื่อ พ.ต.อ.สาธิต เกตานนท์ มารดาชื่อ นางสุรางยุพา เกตานนท์ จบมัธยมศึกษาจากโรงเรียนชันตะศึกษา ปริญญาตรีจากคณะบริหารธุรกิจ มหาวิทยาลัยหอการค้าไทย และปริญญาโทจากคณะวิทยาศาสตร์ สาขาคอมพิวเตอร์ มหาวิทยาลัยอัสสัมชัญ
เธอมีผลงานละครหลายเรื่อง ช่วงแรกเธอจะได้รับบทเป็นนางเอก ซึ่งอุ้ยมีผลงานการแสดงภาพยนตร์เรื่องแรกคือ แชะ แชะ แชะ ภาค 2 ส่วนผลงานที่สร้างชื่อคือภาพยนตร์เรื่อง คนบาป ช่วงหลังผันตัวเป็นนางร้าย ต่อมาได้หายไปจากวงการเพราะแต่งงานกับสามีชาวต่างประเทศแล้วย้ายไปอยู่ที่สหรัฐอเมริกา  ต่อมาในปี 2555 เธอกลับเข้าสู่วงการอีกครั้ง ปัจจุบันเธองดรับงานแสดงละครโทรทัศน์​แล้ว โดยเธอจะแสดงเฉพาะละครสั้นอย่าง ฟ้ามีตา​ เพียงอย่างเดียวเท่านั้น
ชีวิตส่วนตัว สมรสกับ ทิม โบดา ชาวสวิตเซอร์แลนด์เชื้อสายฮังการี บุตร 2 คนเป็นฝาแฝด ชื่อ น้องลุค กับ น้องไซม่อน
ผลงาน > ละครสั้น

2555 ฟ้ามีตา ตอน ดาวเด่น
2556 ฟ้ามีตา ตอน หล่อนชื่ออรุณศรี รับบท อรุณศรี
2556 ฟ้ามีตา ตอน เพื่อนบ้านร๊วยรวย รับบท ปรานี
2557 ฟ้ามีตา ตอน คืนตาค้าง รับบท พรรณี
2557 ฟ้ามีตา ตอน เศรษฐีต้นเดือน รับบท ยลดา
2558 ฟ้ามีตา ตอน แล้วจะโทษใคร รับบท พิม
2559 ฟ้ามีตา ตอน กินอยู่กับผี รับบท พิมพลอย
2560 ฟ้ามีตา ตอน ครูคนแรก รับบท ครูพิสมัย
2560 ฟ้ามีตา ตอน ครอบครัวคนบาป รับบท เปิ้ล
2560 ฟ้ามีตา ตอน คนไม่รวย ทำตัวรวย จะไม่มีวันรวย
2561 ฟ้ามีตา ตอน สะใภ้คนรวย รับบท คุณวัลลี
2561 ฟ้ามีตา ตอน น้ำใจคนชั่ว รับบท แม่อุ๊
2562 ฟ้ามีตา ตอน เจ็บสุดขั้วใจ รับบท นางวิไล
2563 ฟ้ามีตา ตอน แกะดำ รับบท บี
2565 ฟ้ามีตา ตอน เรี่องเหลือเชื่อ รับบท ทับทิม
2566 ฟ้ามีตา ตอน คำสุดท้าย รับบท แม่
ผลงาน > ภาพยนตร์

อมนุษย์
นะ มะ ปะ สุ
แชะ แชะ แชะ ภาค 2
กลิ้งไว้ก่อนพ่อสอนไว้
โมราห์ บริสุทธิ์
ผลงาน > มิวสิควีดีโอ

เพลง โสภาสถาพร - ของ บิลลี่ โอแกน (2535)
เพลง สั่งนาง - ของ มนต์สิทธิ์ คำสร้อย (2539)
เพลง นางรอ - ของ อัมพร แหวนเพชร (2539)